Din nota editoariala: \n \n \n \nLuna februarie, a sasea din anul bisericesc, ofera dreptcredinciosilor crestini bucuria Praznicului imparatesc al Intampinarii Domnului (2 februarie), care lumineaza duhovniceste primele zile ale acestei luni, dar aduce si bogatia de har a pilduitoarelor vieti de Sfinti ai Bisericii.\n \n \n \nNici o ceata de Sfinti nu lipseste din sinaxarul celor cinstiti in aceasta luna: Dreptii (precum primitorul de Dumnezeu Simeon - 3 februarie), Prorocii (Inaintemergatorul Ioan - 24 februarie si Prorocita Ana - 3 februarie), Apostolii (Onisim - 15 februarie, Arhip si Filimon - 19 februarie), Ierarhii (Partenie al Lampsacului - 7 februarie, Meletie al Antiohiei - 12 februarie s.a.), Mucenicii (Teodor Stratilat - 8 februarie, Nichifor - 9 februarie, Teodor Tiron - 17 februarie s.a.), Sfintitii Mucenici (Haralambie - 10 februarie, Policarp al Smirnei — 23 februarie), Mucenitele (Agata - 5 februarie, Valentina - 10 februarie, Fotini Samarineanca - 26 februarie s.a.), Marturisitorii (Evghenie si Macarie - 19 februarie, Procopie si Talaleu - 27 februarie, Vasile - 28 februarie), Cuviosii (Varsanufie cel Mare - 6 februarie, Auxentie - 14 februarie, Visarion Egipteanul - 20 februarie s.a.), Cuvioasele (Gorgonia - 23 februarie), Doctorii fara de arginti (Trifon - 1 februarie) si binecredinciosii imparati (Teodora - 11 februarie, Marcian si Pulheria - 17 februarie).\n \n \n \nTotodata, acesti Sfinti, care sunt pentru noi modele de viata crestina, dovedesc lucrarea Duhului Sfant in fiecare generatie si in fiecare veac crestin, intrucat ei au trait in vremuri deosebite, precum: Dreptul Simeon, Sfintii Apostoli Arhip si Filimon (sec. I), Sf. Policarp al Smirnei (sec. II), Sf. Trifon, Perpetua si Felicitas (sec. III), Sf. Vlasie al Sevastiei (sec. IV), Sf. Porfirie al Gazei (sec. V), Sf. Varsanufie si loan din Gaza (sec. VI), Sf. papa Agaton (sec. VII), Sf. Leon al Cataniei (sec. VIII), Sf. patriarhi Tarasie si Fotie (sec. IX), Sf. Luca din Elada (sec. X), Sf. Simeon de la Hilandar (sec. XII), Sf. Filoteia din Atena (sec. XVI), Sf. Mc. Iordan si Gavriil (sec. XVII), Sf. Mc. Hristea (sec. XVIII).\n \n \n \nBinecredinciosii romani cinstesc in aceasta luna pe Sfintii Cuviosi Ioan “Casian si Gherman, daco-romani din Dobrogea, care s-au format in duhul ascetic al monahismului egiptean si palestinian, apoi Sfantul Ioan Casian a devenit intemeietor de manastiri in Apus (Marsilia, Franta). \n \n \n \nDe asemenea, dintre Sfintii acestei luni se disting aparatorii invataturii - ortodoxe a Sinodului al patrulea Ecumenic, de la Calcedon (451): Sf. Evloghie, patriarhul Alexandriei (13 februarie), Sf. Cuv. Auxentie (14 februarie), Sf. Flavian, patriarhul Constantinopolului (16 februarie), Sfintii imparati Marcian si Pulheria (17 februarie), Sf. Leon, papa Romei (18 februarie) si Sf. Sfintit Mucenic Proterie, patriarhul Alexandriei (28 februarie). Totodata, alaturi de acestia sunt pomeniti, tot in acest rastimp al anului bisericesc, cei mai multi dintre Sfintii asceti ai Siriei, enumerati de Fericitul Teodoret, episcopul Cirului (f c. 457), in lucrarea sa Istorie iubitoare de Dumnezeu (Vietile Sfintilor pustnici din Siria), printre care: Petru din Galatia (1 februarie), Teodosie din Scopelon (5 februarie), Roman Cilicianul (9 februarie), Zenon (10 februarie), Maron si Avraam (14 februarie), Eusebiu (15 februarie), Salaman (17 februarie), Talasie, Limneu si Varadat (22 februarie), Ioan, Moise, Antioh si Antonin; Zevina, Polihronie, Moise si Damian (23 februarie), Talaleu, Asclepie si Iacov (27 februarie), Chira si Marana (28 februarie).\n \n \n \nAstfel, prin aceste pilde de statornicie in dreapta credinta si de nevointa ascetica izvorata din iubirea de Dumnezeu, Sfintii ne cheama sa pasim si noi pe urmele lor. Ei au trait in locuri felurite, au provenit din diverse neamuri si au avut ocupatii deosebite. De aceea, cercetarea vietii lor si inaltarea de rugaciuni in cinstea lor aduc fiecarui crestin dreptmaritor luminare pe calea mantuirii, aprindere a ravnei duhovnicesti si sporire a dragostei de Dumnezeu si de semeni.\n \n \n \nPurtati de aceste ganduri, ne exprimam in chip firesc recunostinta fata de alesii Sfintei Treimi, inaltandu-le cantarile de lauda, de multumire si de cerere cuprinse in minunatele alcatuiri imnografice ale Mineiului, datorate si ele unor Sfinti scriitori de cantari, precum: Gherman al Constantinopolului, Ciprian Studitul, Iosif Imnograful, Teofan al Niceei si altii.\n \n \n Editia de fata a Mineiului pe februarie, publicata cu binecuvantarea Preafericitului Parinte Daniel, Patriarhul Bisericii Ortodoxe Romane, este imbogatita cu Slujba Sfantului Cuvios Gherman din Dobrogea (29 februarie), adaugata dupa cea a Sfantului Cuvios Ioan Casian, praznuit in aceeasi zi. Prezenta aparitie beneficiaza de un limbaj corectat si actualizat. Diortosirea s-a facut pornind de la precedenta editie romaneasca (Bucuresti, 1976), dar consultandu-se permanent textul grecesc (Mineiul pe februarie, Constantinopol, 1843 si Atena, 1966). De asemenea, indicatiile tipiconale au fost corectate potrivit Tipicului mare (Iasi, 1816), adaugandu-se la sfarsit informatii necesare despre savarsirea slujbelor in perioada Triodului, preluate din ultima editie a acestei carti de cult (Triod, Bucuresti, 2010). Speram ca aceasta noua editie va fi de un real folos tuturor clericilor si credinciosilor iubitori de Sfinti si participanti la dumnezeiestile slujbe, spre sporire duhovniceasca.